
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 52 

12 Μαρτίου 2012 


ΝΟΜΟΣ ΥΠ’ ΑΡΙΘ. 4056 

Ρυθμίσεις για την κτηνοτροφία και τις κτηνοτροφικές 
εγκαταστάσεις και άλλες διατάξεις.. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 
Ορισμοί 

Για την εφαρμογή του παρόντος νόμου, ισχύουν οι 
ακόλουθοι ορισμοί: 

1. Κτηνοτροφική εγκατάσταση είναι το ζωικό κεφάλαιο 
και το σύνολο των περιφραγμένων εγκαταστάσεων, 
κτηρίων, γηπέδων και αποθηκών, στις οποίες περιλαμ¬ 
βάνονται τα συστήματα αποχέτευσης, επεξεργασίας 
αποβλήτων και βιολογικού καθαρισμού, εγκαταστάσεων 
μεταφοράς και παροχής ύδατος, που εξυπηρετούν το 
σκοπό και τη λειτουργία της κτηνοτροφικής εγκατά¬ 
στασης. Στην έννοια της κτηνοτροφικής εγκατάστασης 
συμπεριλαμβάνεται η χοιροτροφική και η πτηνοτροφική 
εγκατάσταση. 

2. Πρόχειρα καταλύματα ζώων είναι οι κτηνοτροφικές 
εγκαταστάσεις οι οποίες αποτελούνται από υλικά όπως 
πέτρες ή τσιμεντόλιθους ή ξύλα ή κλαδιά ή λαμαρίνες 
ή συνδυασμό αυτών και εξυπηρετούν εκτατικής μορφής 
κτηνοτροφία ή μετακινούμενους κτηνοτρόφους. 

3. Κτηνοτροφικές εγκαταστάσεις εντατικής μορφής 
είναι οι σταυλικές εγκαταστάσεις, οι οποίες ως μέθο¬ 
δο εκτροφής των ζώων χρησιμοποιούν την εντατική 
εκτροφή. 

4. Αρμόδια Αδειοδοτούσα Αρχή (ΑΑΑ) είναι η Διεύθυν¬ 
ση Αγροτικής Οικονομίας και Κτηνιατρικής της οικείας 
Περιφερειακής Ενότητας, εντός των ορίων της οποίας 
είναι εγκατεστημένη η κτηνοτροφική μονάδα. Αν η κτη¬ 
νοτροφική εγκατάσταση εκτείνεται εντός των ορίων 
δύο ή περισσοτέρων Περιφερειακών Ενοτήτων, αρμόδια 
είναι η Διεύθυνση Αγροτικής Οικονομίας και Κτηνιατρι¬ 
κής της Περιφερειακής Ενότητας όπου βρίσκεται ο λει¬ 
τουργικός χώρος της κτηνοτροφικής εγκατάστασης. 

5. Ισοδύναμη ζωική μονάδα είναι η μονάδα με βάση την 
οποία υπολογίζεται η δυναμικότητα της κτηνοτροφικής 
εγκατάστασης σε ζωικό κεφάλαιο, που επιτυγχάνει τους 
ίδιους στόχους για διαφορετική κατηγορία ζώων και 
χρησιμοποιείται για την κατάταξη των κτηνοτροφικών 


εγκαταστάσεων σε κατηγορίες, με βάση την υπουργική 
απόφαση που εκδίδεται κατ’ εξουσιοδότηση της παρα¬ 
γράφου 4 του άρθρου 1 του ν. 4014/2011 (Α'209), καθώς 
και για τον καθορισμό των αποστάσεων, με βάση το 
παράρτημα του άρθρου 20. 

6. Φορέας της κτηνοτροφικής εγκατάστασης είναι το 
φυσικό ή νομικό πρόσωπο στο όνομα του οποίου έχουν 
εκδοθεί οι άδειες, σύμφωνα με τον παρόντα νόμο, και 
το οποίο είναι υπόχρεο και υπεύθυνο για την τήρηση 
των διατάξεων του παρόντος νόμου, καθώς και των 
διατάξεων της κείμενης νομοθεσίας για τη νόμιμη λει¬ 
τουργία της κτηνοτροφικής εγκατάστασης. 

7. Αδεια εγκατάστασης είναι η άδεια που αφορά στις 
υποδομές κάθε κατηγορίας κτηνοτροφικών εγκαταστά¬ 
σεων, όπως αυτές ορίζονται στο άρθρο 2, και με βάση 
την οποία επιτρέπεται η λειτουργία της κτηνοτροφικής 
μονάδας. 

8. Επέκταση και εκσυγχρονισμός της δραστηριότητας 
είναι κάθε επαύξηση, αλλαγή ή συμπλήρωση του αριθ¬ 
μού των ισοδυνάμων ζώων, μετά την αρχική εγκατάστα¬ 
ση και λειτουργία της δραστηριότητας, ή η προσθήκη 
κτηριακών ή λοιπών εγκαταστάσεων, ή η μεταβολή του 
μηχανολογικού εξοπλισμού, ή η αλλαγή ή συμπλήρωση 
της δραστηριότητας, που πραγματοποιείται είτε μέσα 
στο γήπεδο όπου λειτουργεί η εγκατάσταση είτε σε 
όμορό του. 

9. Λειτουργικός χώρος της κτηνοτροφικής εγκατάστα¬ 
σης είναι το τμήμα του οικοπέδου που ορίζεται από το 
περίγραμμα που περιλαμβάνει τις εγκαταστάσεις αυτής, 
όπως χώροι στέγασης ζώων, αποθήκες, εγκαταστάσεις 
χειρισμού αποβλήτων. 

Άρθρο 2 

Κατάταξη των κτηνοτροφικών εγκαταστάσεων 
με βάση τα είδη των κτηρίων και 
τη δυναμικότητά τους 

1. Οι κτηνοτροφικές εγκαταστάσεις κατατάσσονται, 
ανάλογα με το είδος της κατασκευής και τη μορφή 
τους, στις ακόλουθες κατηγορίες: 

α) Κατηγορία πρώτη: Πρόχειρα καταλύματα ζώων, 
για τα οποία δεν απαιτείται η έκδοση οικοδομικής 
άδειας. 

β) Κατηγορία δεύτερη: 

αα) Κτηνοτροφικές εγκαταστάσεις, οι οποίες κατα¬ 
σκευάζονται σύμφωνα με εγκεκριμένους τύπους κτηνο- 

τροφικών στεγάστρων με σκελετό θερμοκηπίου, σύμ¬ 
φωνα με την αριθ. 5888/3.2.2004 κοινή απόφαση των 
Υπουργών Περιβάλλοντος Χωροταξίας και Δημοσίων 
Έργων και Γεωργίας (Β'355), για τις οποίες απαιτείται 
πιστοποιητικό τήρησης του τύπου κατασκευής από την 
αρμόδια Πολεοδομία. 

ββ) Κτηνοτροφικές εγκαταστάσεις, οι οποίες έχουν 
μέγεθος μέχρι 300 τ.μ. και κατασκευάζονται σύμφωνα 
με εγκεκριμένα πρότυπα κατασκευών, κατά την αριθ. 
281273/27.8.2004 κοινή απόφαση των Υπουργών Περι¬ 
βάλλοντος, Χωροταξίας και Δημοσίων Έργων και Γε¬ 
ωργίας (Β'1396), για τις οποίες απαιτείται πιστοποιητικό 
τήρησης των προτύπων κατασκευής από την αρμόδια 
Πολεοδομία. 

γ) Κατηγορία τρίτη: Κτηνοτροφικές εγκαταστάσεις για 
τις οποίες απαιτείται η έκδοση οικοδομικής άδειας. 

2. Η κατάταξη των κτηνοτροφικών εγκαταστάσεων, 
ανάλογα με τις επιπτώσεις τους στο περιβάλλον, οι 
οποίες καθορίζονται από τη δυναμικότητά τους, γίνεται 
σύμφωνα με το άρθρο 1 του ν. 4014/2011 και την υπουρ¬ 
γική απόφαση που εκδίδεται κατ’ εξουσιοδότηση της 
παραγράφου 4 του άρθρου 1 του ως άνω νόμου. 

Άρθρο 3 

Αρχή Αδειοδότησης 

1. Η Διεύθυνση Αγροτικής Οικονομίας και Κτηνιατρικής 
της οικείας Περιφερειακής Ενότητας, εντός των ορίων 
της οποίας είναι εγκατεστημένη η κτηνοτροφική εγκα¬ 
τάσταση, χορηγεί την άδεια εγκατάστασης κτηνοτρο- 
φικής εγκατάστασης, ανακαλεί, ανανεώνει, τροποποιεί 
και μεταβιβάζει την άδεια, όταν συντρέχει περίπτωση, 
και επιβάλλει τις προβλεπόμενες στο νόμο διοικητικές 
κυρώσεις. 

Η Διεύθυνση Αγροτικής Οικονομίας και Κτηνιατρικής 
της οικείας Περιφερειακής Ενότητας είναι επίσης αρ¬ 
μόδια: 

α) Να αποφασίζει επί των γνωμοδοτήσεων της επι¬ 
τροπής σταυλισμού του άρθρου 4. 

β) Να αυξάνει με ειδικά αιτιολογημένη απόφασή της, 
μετά από γνώμη της αρμόδιας επιτροπής σταυλισμού 
του άρθρου 4, την ελάχιστη έκταση γηπέδου που απαι¬ 
τείται για την κατασκευή κτηνοτροφικών εγκαταστά¬ 
σεων, σύμφωνα με την παράγραφο 2 του άρθρου 5, 
ανάλογα με: 

αα) Τον αριθμό των ζώων που πρόκειται να διατηρη¬ 
θούν στις κτηνοτροφικές εγκαταστάσεις, 

ββ) το σύστημα εκτροφής αυτών, σύμφωνα με τις 
ζωοτεχνικές μεθόδους και 

γγ) τις προβλεπόμενες υγειονομικές προϋποθέσεις 
για την εγκατάστασή τους. 

Αν υπάρχει αδυναμία για την αύξηση της υφιστά¬ 
μενης έκτασης του γηπέδου, η Διεύθυνση Αγροτικής 
Οικονομίας και Κτηνιατρικής της οικείας Περιφερειακής 
Ενότητας καθορίζει τον αριθμό των ζώων, που μπορούν 
να εκτραφούν σε αυτή, με βάση τα κριτήρια των περι¬ 
πτώσεων ββ' και γγ'. 

2. Οι αποφάσεις της Διεύθυνσης Αγροτικής Οικονομίας 
και Κτηνιατρικής της οικείας Περιφερειακής Ενότητας 
υπόκεινται στην ένσταση του άρθρου 11. 

Άρθρο 4 

Επιτροπή Σταυλισμού 

1. Στην έδρα κάθε Περιφερειακής Ενότητας συνιστάται 
τριμελής επιτροπή σταυλισμού που αποτελείται από: 


α)Έναν γεωπόνο ή κτηνίατρο των υπηρεσιών του 
υποτομέα Γ εωργίας της αρμόδιας Περιφερειακής Ενό¬ 
τητας, ως Πρόεδρο. 

β)Έναν ιατρό - υγιεινολόγο ή επόπτη δημόσιας υγείας 
των υπηρεσιών του τομέα Υγείας της αρμόδιας Περι¬ 
φερειακής Ενότητας. 

γ)Έναν υπάλληλο των υπηρεσιών του τομέα Έργων- 
Χωροταξίας-Περιβάλλοντος της αρμόδιας Περιφερει¬ 
ακής Ενότητας. 

Καθήκοντα γραμματέα ασκεί διοικητικός υπάλληλος 
της αρμόδιας Περιφερειακής Ενότητας. 

Με απόφαση του οικείου Περιφερειάρχη, που εκδί- 
δεται μέσα σε τριάντα ημέρες από τη δημοσίευση του 
παρόντος νόμου, συγκροτείται η επιτροπή και ορίζονται 
για δύο έτη τα τακτικά μέλη της επιτροπής με τους 
αναπληρωτές τους και ο γραμματέας της επιτροπής. 
Οι αναπληρωτές ανήκουν στην ίδια υπηρεσία με το 
αντίστοιχο τακτικό μέλος. 

2. Η επιτροπή σταυλισμού είναι αρμόδια για τον έλεγ¬ 
χο, τη διενέργεια αυτοψίας, την παροχή γνώμης για 
κάθε θέμα εγκατάστασης κτηνοτροφικής εγκατάστασης 
και επιβολής των διοικητικών κυρώσεων και μέτρων 
του άρθρου 10, καθώς και για την παροχή γνώμης για 
θέματα της περίπτωσης β' του άρθρου 3 και για θέματα 
των παραγράφων 6, 7 και 8 του άρθρου 5. 

3. Η επιτροπή σταυλισμού, για κάθε γνώμη της συ¬ 
ντάσσει πρακτικό, το οποίο υποβάλλει στην ΑΑΑ. Πριν 
την παροχή γνώμης, καλεί τον ενδιαφερόμενο να εκ- 
φράσει τις απόψεις του, σύμφωνα με το άρθρο 6 του 
ν. 2690/1999 (Α'45). 

Αρθρο 5 

Θέσεις, ελάχιστη έκταση, ελάχιστες αποστάσεις 
κτηνοτροφικών εγκαταστάσεων και τρόπος 
μέτρησης αυτών 

1. Οι κάθε είδους κτηνοτροφικές εγκαταστάσεις ιδρύ¬ 
ονται και λειτουργούν πέρα από κατοικημένες περιοχές 
(πόλεις, κωμοπόλεις, χωριά, οικισμούς), καθώς επίσης και 
από λουτροπόλεις, παραδοσιακούς οικισμούς, εθνικούς 
και επαρχιακούς δρόμους, σιδηροδρομικές γραμμές, 
ποτάμια, λίμνες, αιγιαλούς, παραλίες, τη ζώνη Α' κη¬ 
ρυγμένων αρχαιολογικών χώρων ή χαρακτηρισμένους 
τουριστικούς χώρους, νοσοκομεία, ευαγή ιδρύματα, εκ¬ 
παιδευτήρια, καθώς και από ξενοδοχειακές επιχειρήσεις, 
στρατόπεδα, εργοστάσια, βιοτεχνίες, κατασκηνωτικούς 
χώρους, μοναστήρια με αυξημένη επισκεψιμότητα και 
άλλους αντίστοιχους χώρους. 

2. Η ελάχιστη έκταση γηπέδου που απαιτείται για την 
κατασκευή κτηνοτροφικών εγκαταστάσεων καθορίζεται 
από τις διατάξεις των άρθρων 6, 7 και 8 του ν. 1577/1985 
«Γενικός Οικοδομικός Κανονισμός» (ΑΊ40) και τις ειδι¬ 
κότερες διατάξεις της πολεοδομικής νομοθεσίας που 
ισχύουν κάθε φορά. 

3. Οι ελάχιστες αποστάσεις, μεταξύ κτηνοτροφικών 
εγκαταστάσεων και χώρων ή δραστηριοτήτων που χρή- 
ζουν προστασίας, αναφέρονται στους πίνακες 1 και 2 
του Παραρτήματος του άρθρου 20 και έχουν αμφίδρο- 
μη ισχύ, με την έννοια ότι εφαρμόζονται κατά τον ίδιο 
τρόπο στις περιπτώσεις που στην περιοχή, όπου ήδη 
λειτουργεί νόμιμα κτηνοτροφική εγκατάσταση, πρό¬ 
κειται να γίνει ανάληψη νέου έργου ή δραστηριότητας. 
Αν μετά την εγκατάσταση οποιοσδήποτε κατηγορίας, 
κτηνοτροφικής μονάδας εκδοθούν οικοδομικές άδειες 
για κατοικίες, ξενοδοχεία, σχολεία, στρατόπεδα ή άλλη 

δραστηριότητα που αναφέρεται στην παράγραφο 1, η 
κτηνοτροφική εκμετάλλευση δεν επηρεάζεται από τις 
νεότερες δραστηριότητες. 

Αν η εγκατάσταση των λοιπών δραστηριοτήτων χωρεί 
βάσει χωροταξικού ή πολεοδομικού σχεδίου, το οποίο 
δεν περιέχει μεταβατικές ρυθμίσεις, υφίσταται στην 
περίπτωση αυτή υποχρέωση μετεγκατάστασης της 
κτηνοτροφικής εγκατάστασης εντός εύλογου χρονικού 
διαστήματος, η οποία πραγματοποιείται υπό την προ¬ 
ϋπόθεση της προηγούμενης και πλήρους αποζημίωσης 
του ιδιοκτήτη της κτηνοτροφικής εγκατάστασης από 
τον φορέα, υπέρ του οποίου επιβάλλεται η μετεγκα¬ 
τάσταση. Οι όροι, οι προϋποθέσεις, η διαδικασία της 
μετεγκατάστασης, καθώς και το ύψος της αποζημίω¬ 
σης καθορίζονται με κοινή απόφαση των Υπουργών 
Οικονομικών, Περιβάλλοντος, Ενέργειας και Κλιματικής 
Αλλαγής, Αγροτικής Ανάπτυξης και Τροφίμων και του 
τυχόν συναρμόδιου Υπουργού, ύστερα από εισήγηση 
της αρμόδιας επιτροπής σταυλισμού και της ΑΑΑ. Κατά 
της απόφασης αυτής ο θίγόμενος μπορεί να προσφύγει 
στο αρμόδιο Διοικητικό Πρωτοδικείο για το δικαστικό 
προσδιορισμό πλήρους αποζημίωσής του. 

Κατ’ εξαίρεση των ανωτέρω, για τα νησιά οι αποστά¬ 
σεις που αναφέρονται στο Παράρτημα του άρθρου 20 
του παρόντος, ισχύουν μειωμένες κατά 20%. 

4. α) Για τη μέτρηση των ανωτέρω ελάχιστων αποστά¬ 
σεων ως πλησιέστερο σημείο του ορίου του λειτουργι¬ 
κού χώρου της κτηνοτροφικής εγκατάστασης ορίζεται 
το πλησιέστερο σημείο των κτηριακών εγκαταστάσεων 
αυτής, στις οποίες συμπεριλαμβάνονται και οι εγκατα¬ 
στάσεις επεξεργασίας αποβλήτων. 

Η μέτρηση των ανωτέρω ελάχιστων αποστάσεων γί¬ 
νεται με βάση τους πίνακες κατάταξης των κτηνοτρο- 
φικών εγκαταστάσεων, ανάλογα με τη δυναμικότητά 
τους, σύμφωνα με το άρθρο 1 του ν. 4014/2011 και την 
προβλεπόμενη στην παράγραφο 4 αυτού υπουργική 
απόφαση. 

β) Η μέτρηση των ανωτέρω ελάχιστων αποστάσεων 
γίνεται από το πλησιέστερο σημείο του ορίου του λει¬ 
τουργικού χώρου της κτηνοτροφικής εγκατάστασης 
μέχρι: 

αα) Τον άξονα εθνικών δρόμων και σιδηροδρομικών 
γραμμών. 

ββ) Τις όχθες φυσικών και τεχνητών λιμνών, ταμιευ- 
τήρων πόσιμου νερού και ποταμών. 

γγ) Την κατά το ν. 2971/2001 (Α'285) προσδιοριζόμενη 
γραμμή αιγιαλού ή παραλία, στις περιπτώσεις ακτών. 

δδ) Τα όρια του εγκεκριμένου ρυμοτομικού σχεδίου 
ή της εγκεκριμένης πολεοδομικής μελέτης των πάσης 
φύσεως οικισμών, χωριών, κωμοπόλεων, πόλεων και 
λουτροπόλεων. 

Κατ’ εξαίρεση των ανωτέρω, στις περιπτώσεις υφι¬ 
στάμενων, κατά την έναρξη ισχύος του παρόντος νόμου, 
κτηνοτροφικών εγκαταστάσεων, η μέτρηση των ελάχι¬ 
στων αποστάσεων γίνεται από το πλησιέστερο σημείο 
του ορίου του λειτουργικού χώρου της κτηνοτροφικής 
εγκατάστασης μέχρι την πλησιέστερη κατοικία των πά¬ 
σης φύσεως οικισμών, χωριών, κωμοπόλεων, πόλεων και 
λουτροπόλεων και στην περίπτωση στάσιμου οικισμού 
μέχρι το συνεκτικό τμήμα αυτού. 

εε) Την πλησιέστερη κτηριακή ή άλλου είδους εγκα¬ 
τάσταση εκπαιδευτηρίων, νοσοκομείων, ευαγών ιδρυ¬ 
μάτων, τουριστικών χώρων, ξενοδοχείων, τουριστικών 


καταλυμάτων, κατασκηνωτικών χώρων, στρατοπέδων, 
βιομηχανιών και βιοτεχνιών. 

5. Οι ελάχιστες αποστάσεις που αναφέρονται στους 
πίνακες του Παραρτήματος του άρθρου 20 του παρό¬ 
ντος πρέπει να τηρούνται και στις περιπτώσεις που 
πρόκειται να δημιουργηθούν εγκαταστάσεις, χώροι ή 
δραστηριότητες που εξυπηρετούν το δημόσιο συμφέ¬ 
ρον και χρήζουν προστασίας. Ενδεικτικά αναφέρονται 
εκείνες που σχετίζονται με την άμυνα της χώρας, τη 
δημόσια ασφάλεια και την υγεία. Στην περίπτωση που 
επιβάλλεται οι αποστάσεις να είναι μεγαλύτερες, τότε 
απαιτείται μετεγκατάσταση της κτηνοτροφικής εγκα- 
τάταστασης, η οποία πραγματοποιείται υπό την προϋ¬ 
πόθεση της προηγούμενης και πλήρους αποζημίωσης 
του ιδιοκτήτη της κτηνοτροφικής εγκατάστασης, από 
τον φορέα, υπέρ του οποίου επιβάλλεται η μετεγκα¬ 
τάσταση. Οι όροι, η διαδικασία της μετεγκατάστασης, 
το ύψος της αποζημίωσης και ο ορισμός νέων αποστά¬ 
σεων καθορίζονται με κοινή απόφαση των Υπουργών 
Οικονομικών, Περιβάλλοντος, Ενέργειας και Κλιματικής 
Αλλαγής, Αγροτικής Ανάπτυξης και Τροφίμων και του 
τυχόν συναρμόδιου Υπουργού, ύστερα από εισήγηση 
της αρμόδιας επιτροπής σταυλισμού και της ΑΑΑ. Κατά 
της απόφασης αυτής ο θίγόμενος μπορεί να προσφύγει 
στο αρμόδιο Διοικητικό Πρωτοδικείο για το δικαστικό 
προσδιορισμό πλήρους αποζημίωσής του. 

6. Οι αποστάσεις των χώρων που αναφέρονται στο 
Παράρτημα του άρθρου 20 από εκτροφεία θηραμάτων, 
των οποίων τα εκτρεφόμενα ζώα αποτελούν αντικεί¬ 
μενο ελεγχόμενου κυνηγιού, όπως λαγοί, αγριόχοιροι, 
αγριοπρόβατα, αγριοκάτσικα, ελαφοειδή, φασιανοί, ορ¬ 
τύκια, μπεκάτσες και γουνοφόρα ζώα και από εκτροφεία 
λοιπών ειδών άγριας πανίδας, εγχώριας ή εισαγόμε- 
νης, όπως κροκόδειλοι, χελώνες και φίδια, καθορίζονται 
κατά περίπτωση, κατά την κρίση της ΑΑΑ, μετά από 
γνωμοδότηση της επιτροπής σταυλισμού, έτσι ώστε να 
διασφαλίζεται η δημόσια υγεία και να μην επηρεάζεται 
δυσμενώς το περιβάλλον. 

7. Με ειδικά αιτιολογημένη απόφαση της ΑΑΑ, που 
εκδίδεται μετά από γνώμη της επιτροπής σταυλισμού, 
επιτρέπεται σε συγκεκριμένη περίπτωση να μειωθούν 
μέχρι και 25% οι αποστάσεις που αναφέρονται στους 
πίνακες του Παραρτήματος του άρθρου 20. Τη μείωση 
των αποστάσεων μέχρι και 25% είναι δυνατόν να ζητή¬ 
σουν μόνο για συγκεκριμένη περίπτωση κτηνοτροφικής 
εγκατάστασης τόσο οι αρμόδιες υπηρεσίες, όσο και ο 
οποιοσδήποτε ενδιαφερόμενος. Κριτήρια για την έκδο¬ 
ση της παραπάνω απόφασης είναι η προστασία της δη¬ 
μόσιας υγείας, οι ειδικές γεωγραφικές, περιβαλλοντικές 
και κοινωνικές συνθήκες που επικρατούν γύρω από τη 
συγκεκριμένη μονάδα, καθώς και η κύρια απασχόληση 
των κατοίκων της περιοχής. 

8. Με ειδικά αιτιολογημένη απόφαση της ΑΑΑ, που 
εκδίδεται μετά από γνώμη της επιτροπής σταυλισμού, 
επιτρέπεται να μειωθούν μέχρι και 50% οι αποστάσεις 
που αναφέρονται στους πίνακες του Παραρτήματος 
του άρθρου 20, όταν ανάμεσα στους χώρους ή δρα¬ 
στηριότητες που χρήζουν προστασίας και στις κτηνο- 
τροφικές εγκαταστάσεις μεσολαβούν λόφοι, χαράδρες, 
κοιλάδες ή άλλες σοβαρές μεταβολές του ανάγλυφου 
του εδάφους. 

9. Εκτός των αποστάσεων του Παραρτήματος του 
άρθρου 20 του παρόντος, είναι δυνατόν, με κ.υ.α. των 
Υπουργών Αγροτικής Ανάπτυξης και Τροφίμων και 

Περιβάλλοντος, Ενέργειας και Κλιματικής Αλλαγής, 
που εκδίδεται εντός έξι (6) μηνών από την ψήφιση του 
παρόντος, να εφαρμοστεί και ένα σύστημα μέτρησης 
συγκεκριμένων ρύπων, ώστε να αξιολογείται ο βαθμός 
επιβάρυνσης του φυσικού και οικιστικού περιβάλλοντος 
από τη λειτουργία της κτηνοτροφικής μονάδας και να 
τροποποιούνται αναλόγως οι προαναφερθείσες απο¬ 
στάσεις του άρθρου 20 του παρόντος. 

10. Επιτρέπεται η ίδρυση και λειτουργία επιχειρήσεων 
επεξεργασίας ζωϊκών προϊόντων, όπως τυροκομεία και 
αλλαντοποιεία, εντός ή σε όμορο ακίνητο με τις εγκα¬ 
ταστάσεις των κτηνοτροφικών εγκαταστάσεων για την 
επεξεργασία αποκλειστικά ομοειδών προϊόντων ιδιοπα- 
ραγωγής, υπό την προϋπόθεση ότι πληρούνται οι όροι 
και οι προϋποθέσεις της εκάστοτε ισχύουσας υγειονο¬ 
μικής ή άλλης νομοθεσίας για τις επιχειρήσεις αυτές και 
ότι εξασφαλίζονται όλες οι απαραίτητες συνθήκες για 
την ασφάλεια των παραγόμενων προϊόντων. Η ποιότητα 
των προϊόντων πιστοποιείται με έκθεση γεωτεχνικού 
συμβούλου. Οι επιχειρήσεις αυτές πρέπει να λειτουρ¬ 
γούν υπό τον ίδιο με την κτηνοτροφική εγκατάσταση 
φορέα και δεν μεταβιβάζονται σε άλλο φορέα. Η έκδοση 
των απαραίτητων παραστατικών για τη διακίνηση των 
προϊόντων δεν αλλάζει το ασφαλιστικό καθεστώς του 
φορέα της κτηνοτροφικής εγκατάστασης. 

11. Φορείς κτηνοτροφικών εγκαταστάσεων επιτρέπεται 
να διαθέτουν ιδιοπαραχθέντα γαλακτοκομικά προϊόντα 
εντός των λαϊκών αγορών, τηρουμένων, κατά τη μετα¬ 
φορά και τη διαδικασία πώλησης αυτών, των ισχυουσών 
υγειονομικών και αγορανομικών διατάξεων, καθώς και 
των διατάξεων του ισχύοντος κάθε φορά Κώδικα Ποτών 
και Τροφίμων και αφού εφοδιαστούν προηγουμένως με 
την απαραίτητη άδεια, που εκδίδεται από την οικεία 
Περιφερειακή Ενότητα, βάσει των κειμένων διατάξεων 
περί διάθεσης προϊόντων στις λαϊκές αγορές. 

Άρθρο 6 

Διαδικασία χορήγησης άδειας εγκατάστασης 
κτηνοτροφικών εγκαταστάσεων 

1. Προϋπόθεση για τη χορήγηση της άδειας κτηνο¬ 
τροφικών εγκαταστάσεων είναι να εξετάζονται, λε¬ 
πτομερώς, οι συνθήκες εγκατάστασης και λειτουργίας 
της δραστηριότητας των οικείων μονάδων και η τήρη¬ 
ση των αντίστοιχων όρων και προϋποθέσεων για την 
προστασία των εργαζομένων, των περίοικων και του 
περιβάλλοντος από κάθε κίνδυνο βλάβης της υγείας ή 
ενόχλησης ή ρύπανσης του περιβάλλοντος, που μπορεί 
να προκληθεί από τη λειτουργία της εγκατάστασης ή 
από τη διάθεση στην αγορά των προϊόντων που παρά- 
γονται σε αυτήν. 

2. Η αίτηση εγκατάστασης κτηνοτροφικών μονάδων 
είναι προεκτυπωμένη και περιλαμβάνει κατάλογο των 
απαιτουμένων δικαιολογητικών, η ύπαρξη των οποίων 
ελέγχεται κατά την κατάθεσή της. 

3. Για τη χορήγηση άδειας εγκατάστασης της πρώτης 
κατηγορίας κτηνοτροφικών εγκαταστάσεων της παρα¬ 
γράφου 1 του άρθρου 2 απαιτείται κατάθεση φακέλου 
με τα εξής δικαιολογητικά: 

α) Αίτηση του ενδιαφερομένου φυσικού ή νομικού προ¬ 
σώπου στην ΑΑΑ για χορήγηση άδειας εγκατάστασης 
κτηνοτροφικής εγκατάστασης, με αναφορά της δυνα- 
μικότητάς της, εκφρασμένης σε αριθμό εκτρεφομένων 
ζώων, και της γεωγραφικής θέσης της με συντεταγμένες 


αναφοράς. Στην αίτηση ο αϊτών δηλώνει υποχρεωτικά 
τη διεύθυνση επικοινωνίας του. 

β) Δήλωση του μελετητή ή του φορέα της εγκατά¬ 
στασης για την ανάληψη των προβλεπόμενων ΠΠΔ, 
σύμφωνα με την παράγραφο 3 του άρθρου 8 του ν. 
4014/2011. Σε περίπτωση που δεν έχει εκδοθεί η υπουρ¬ 
γική απόφαση της παραγράφου 3 του άρθρου 8 του ως 
άνω νόμου δεν υφίσταται υποχρέωση κατάθεσης του 
παρόντος δικαιολογητικού. 

γ) Υπεύθυνη δήλωση του ν.1599/1986 (Α'75), στην οποία 
ο ενδιαφερόμενος φορέας δηλώνει ότι τα δηλούμε- 
να στοιχεία της εκμετάλλευσης είναι αληθή και ότι η 
εκμετάλλευση λειτουργεί σύμφωνα με τις ισχύουσες 
διατάξεις σχετικά με: 

αα) την προστασία του περιβάλλοντος και της δη¬ 
μόσιας υγείας, 

ββ) την υγιεινή και καλή διαβίωση των εκτρεφόμενων 
ζώων, 

γγ) τις ελάχιστες αποστάσεις μεταξύ κτηνοτροφι¬ 
κών εγκαταστάσεων και χώρων ή δραστηριοτήτων που 
χρήζουν προστασίας, καθώς και οικισμών και πηγών 
ύδατος. 

δδ) την ιδιοκτησία ή τις νόμιμες προϋποθέσεις χρήσης 
του γηπέδου της κτηνοτροφικής εκμετάλλευσης και 

εε) τους όρους της εργατικής νομοθεσίας για την 
ασφάλεια και υγεία των εργαζομένων και τις σχετικές 
υγειονομικές διατάξεις. Στην υπεύθυνη δήλωση αναφέ- 
ρεται επίσης ότι ο ενδιαφερόμενος φορέας έχει γνώση 
των συνεπειών της ισχύουσας νομοθεσίας, σε περί¬ 
πτωση μη τήρησης των αναφερόμενων στην υπεύθυνη 
δήλωσή του. 

Το αποδεικτικό κατάθεσης του φακέλου έχει την ισχύ 
άδειας εγκατάστασης μέχρι τον έλεγχο τήρησης των 
ανωτέρω προϋποθέσεων με αυτοψία και σύνταξη σχε¬ 
τικού πρακτικού από την αρμόδια επιτροπή σταυλισμού, 
εντός προθεσμίας ενός μηνός από την κατάθεση του 
φακέλου. Εντός της ανωτέρω προθεσμίας και μετά τον 
επιτόπιο έλεγχο η ΑΑΑ εκδίδει την άδεια εγκατάστα¬ 
σης, εφόσον τηρούνται οι προϋποθέσεις της παρούσας 
παραγράφου ή την απορρίπτει. 

4. Για τις κτηνοτροφικές εγκαταστάσεις της δεύτερης 
και τρίτης κατηγορίας κτηνοτροφικών εγκαταστάσεων 
της παραγράφου 1 του άρθρου 2, πριν από την άδεια 
εγκατάστασης απαιτείται άδεια προέγκρισης εγκατά¬ 
στασης, για τη χορήγηση της οποίας απαιτείται κατά¬ 
θεση φακέλου με τα εξής δικαιολογητικά: 

α) Αίτηση του ενδιαφερομένου φυσικού ή νομικού 
προσώπου στην ΑΑΑ για χορήγηση άδειας προέγκρι¬ 
σης εγκατάστασης κτηνοτροφικής εγκατάστασης. Στην 
αίτηση ο αϊτών δηλώνει υποχρεωτικά τη διεύθυνση επι¬ 
κοινωνίας του. 

β) Γ ια κτηνοτροφικές εγκαταστάσεις που περιλαμβά¬ 
νονται στις κατηγορίες Α' και Β' του ν. 4014/2011: 

αα) Γ ια κτηνοτροφικές εγκαταστάσεις της κατηγορίας 
Α' του ν. 4014/2011, Μελέτη Περιβαλλοντικών Επιπτώσε¬ 
ων (ΜΠΕ), σύμφωνα με τα άρθρα 2 έως 4 του πιο πάνω 
νόμου, η οποία διαβιβάζεται από την ΑΑΑ στην αρμόδια 
περιβαλλοντική αρχή. 

ββ) Γ ια κτηνοτροφικές εγκαταστάσεις της κατηγορίας 
Β' του ν. 4014/2011, για τις οποίες δεν ακολουθείται η δι¬ 
αδικασία εκπόνησης ΜΠΕ αλλά υπόκεινται σε Πρότυπες 
Περιβαλλοντικές Δεσμεύσεις (ΠΠΔ), απαιτείται σχετική 
δήλωση του μελετητή ή του φορέα της εγκατάστασης 
για την ανάληψη των προβλεπόμενων ΠΠΔ, σύμφωνα 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1453 


με την παρ. 3 του άρθρου 8 του ν. 4014/2011. Σε πε¬ 
ρίπτωση που δεν έχει εκδοθεί η υπουργική απόφαση 
της παραγράφου 3 του άρθρου 8 του ως άνω νόμου 
δεν υφίσταται υποχρέωση κατάθεσης του παρόντος 
δικαιολογητικού. 

γ) Υπεύθυνη δήλωση του ν.1599/1986, στην οποία ο 
ενδιαφερόμενος φορέας ή ο μηχανικός ή ο γεωτεχνικός 
για λογαριασμό του ενδιαφερομένου δηλώνουν ότι τα 
δηλούμενα στοιχεία της εκμετάλλευσης είναι αληθή και 
ότι η εκμετάλλευση λειτουργεί σύμφωνα με τις ισχύου- 
σες διατάξεις σχετικά με: 

αα) την προστασία του περιβάλλοντος και της δη¬ 
μόσιας υγείας, 

ββ) την υγιεινή και καλή διαβίωση των εκτρεφόμενων 
ζώων, 

γγ) τις ελάχιστες αποστάσεις μεταξύ κτηνοτροφι- 
κών εγκαταστάσεων και χώρων ή δραστηριοτήτων που 
χρήζουν προστασίας, καθώς και οικισμών και πηγών 
ύδατος. 

δδ) την ιδιοκτησία και νόμιμη χρήση του γηπέδου της 
κτηνοτροφικής εκμετάλλευσης και 

εε) τους όρους της εργατικής νομοθεσίας για την 
ασφάλεια και υγεία των εργαζομένων και τις σχετικές 
υγειονομικές διατάξεις. Στην υπεύθυνη δήλωση αναφέ- 
ρεται επίσης ότι ο ενδιαφερόμενος φορέας έχει γνώση 
των συνεπειών της ισχύουσας νομοθεσίας, σε περί¬ 
πτωση μη τήρησης των αναφερόμενων στη υπεύθυνη 
δήλωσή του. 

δ)Έκθεση γεωτεχνικού συμβούλου, περιγράφουσα την 
ικανοποίηση των ζωοτεχνικών δεδομένων της κτηνο¬ 
τροφικής εγκατάστασης. 

Η άδεια προέγκρισης εγκατάστασης εκδίδεται αυθη¬ 
μερόν, εφόσον ο φάκελος περιέχει τα ανωτέρω στοι¬ 
χεία. Η άδεια προέγκρισης εγκατάστασης έχει την ισχύ 
άδειας εγκατάστασης μέχρι την έκδοση της τελευταίας 
και όχι πλέον των τριών μηνών από τη χορήγησή της. 

5. α) Για τη χορήγηση άδειας εγκατάστασης κτηνο¬ 
τροφικής εγκατάστασης της δεύτερης και τρίτης κατη¬ 
γορίας κτηνοτροφικών εγκαταστάσεων της παραγρά¬ 
φου 1 του άρθρου 2 του παρόντος, ο ενδιαφερόμενος 
υποβάλει αίτηση στην ΑΑΑ, μετά την ολοκλήρωση της 
κατασκευής των εγκαταστάσεων και τριάντα (30) εργά¬ 
σιμες ημέρες πριν από την μεταφορά ζωϊκού κεφαλαίου 
σε αυτή, στην οποία δηλώνει υποχρεωτικά τη διεύθυνση 
επικοινωνίας του και η οποία συνοδεύεται από: 

αα) Αδεια προέγκρισης εγκατάστασης. 

ββ) Αν πρόκειται για κτηνοτροφική εγκατάσταση της 
δεύτερης κατηγορίας της παραγράφου 1 του άρθρου 2 
του παρόντος, πιστοποιητικό τήρησης του τύπου ή των 
προτύπων κατασκευής των κτηριακών εγκαταστάσεων 
από την αρμόδια Πολεοδομική Υπηρεσία, σύμφωνα με 
τις αριθ. 281273/27.8.2004 και 5888/3.2.2004 κοινές απο¬ 
φάσεις των Υπουργών Περιβάλλοντος Χωροταξίας και 
Δημοσίων'Εργων και Γεωργίας. 

γγ) Αν πρόκειται για κτηνοτροφική εγκατάσταση της 
τρίτης κατηγορίας της παραγράφου 1 του άρθρου 2 του 
παρόντος, οικοδομική άδεια των κτηριακών εγκαταστά¬ 
σεων από την αρμόδια πολεοδομική υπηρεσία. 

δδ) Στην περίπτωση που οι ως άνω κτηριακές εγκα¬ 
ταστάσεις κτηνοτροφικής εγκατάστασης απαλλάσσο¬ 
νται από την υποχρέωση οικοδομικής άδειας ή είναι 
αυθαίρετες, αντί των ανωτέρω, η αίτηση συνοδεύεται 
αντίστοιχα από βεβαίωση απαλλαγής από την υπο¬ 
χρέωση έκδοσης οικοδομικής άδειας από την αρμόδια 


πολεοδομική υπηρεσία ή από απόφαση εξαίρεσης από 
την κατεδάφιση των κτηριακών εγκαταστάσεων από την 
εκάστοτε αρμόδια πολεοδομική ή άλλη υπηρεσία. 

Η ΑΑΑ ζητεί από την αρμόδια περιβαλλοντική αρχή 
την Απόφαση Έγκρισης Περιβαλλοντικών Όρων (ΑΕΠΟ), 
όταν αυτή απαιτείται σύμφωνα με το ν. 4014/2011, την 
οποία επισυνάπτει στην ανωτέρω αίτηση του ενδιαφε¬ 
ρομένου φορέα. Σε περίπτωση που δεν έχει εκδοθεί 
η υπουργική απόφαση του τελευταίου εδαφίου της 
παραγράφου 7 του άρθρου 2 του ως άνω νόμου δεν 
υφίσταται υποχρέωση επισύναψης ΑΕΠΟ. 

β) Η επιτόπια διαπίστωση της συνδρομής των νό¬ 
μιμων προϋποθέσεων λειτουργίας της κτηνοτροφικής 
εγκατάστασης γίνεται με αυτοψία και σύνταξη σχετι¬ 
κού πρακτικού από την αρμόδια επιτροπή σταυλισμού, 
εντός προθεσμίας τριάντα (30) ημερών από την κα¬ 
τάθεση της αίτησης για άδεια εγκατάστασης. Η ΑΑΑ, 
εντός της ανωτέρω προθεσμίας, ελέγχει το φάκελο 
της εγκατάστασης για να διαπιστώσει την πλήρωση 
των προϋποθέσεων που τίθενται στην παράγραφο 1 
του παρόντος άρθρου. 

γ) Αν από την αρμόδια επιτροπή σταυλισμού και την 
ΑΑΑ διαπιστωθεί η ύπαρξη των νόμιμων προϋποθέσεων 
λειτουργίας της κτηνοτροφικής εγκατάστασης, καθώς 
και η ορθότητα των στοιχείων που δηλώνει ο ενδιαφε¬ 
ρόμενος φορέας ή ο μηχανικός ή ο γεωτεχνικός, κατά 
το στάδιο της χορήγησης άδειας προέγκρισης εγκατά¬ 
στασης, η ΑΑΑ εκδίδει την άδεια εγκατάστασης. 

δ) Αν διαπιστωθεί οποιαδήποτε παράλειψη ή παρέκ¬ 
κλιση από την ισχύουσα νομοθεσία ή από το περιεχόμε¬ 
νο των δικαιολογητικών του φακέλου, η ΑΑΑ καλεί τον 
ενδιαφερόμενο να αποκαταστήσει ή να συμπληρώσει 
τις διαπιστωθείσες ελλείψεις, εντός ευλόγου χρονικού 
διαστήματος, το οποίο δεν υπερβαίνει τους τρεις (3) μή¬ 
νες. Σε περίπτωση άπρακτης παρόδου της προθεσμίας 
ή ελλιπούς συμμόρφωσης, η αίτηση απορρίπτεται και 
σφραγίζονται οι τυχόν εγκαταστάσεις. 

6. Σε περιοχές που είναι ενταγμένες στο κοινοτικό 
δίκτυο ΝαΙυΓ3 2000, σύμφωνα με το ν. 3937/2011 (Α'60), 
επιτρέπεται η εγκατάσταση κτηνοτροφικής μονάδας, 
ανεξαρτήτως δυναμικότητας, καθώς και η επέκταση 
των υφιστάμενων, σύμφωνα με τους ειδικούς περιβαλ¬ 
λοντικούς και άλλους όρους που ισχύουν κάθε φορά 
για τις περιοχές αυτές. 

7. Μετά την αδειοδότηση, ο φορέας της κτηνοτροφι¬ 
κής εγκατάστασης μπορεί να δηλώσει στη Διεύθυνση 
Ζωικής Παραγωγής του Υπουργείου Αγροτικής Ανά¬ 
πτυξης και Τροφίμων αν επιθυμεί να συνεργαστεί με 
τα ΑΕΙ και ΑΤΕΙ της χώρας, προκειμένου να δέχεται 
φοιτητές γεωτεχνικών τμημάτων ή σχολών για την πρα¬ 
κτική άσκησή τους. Κατάλογος, που θα περιλαμβάνει τις 
ενδιαφερόμενες κτηνοτροφικές μονάδες, θα διανέμεται 
ετησίως από το Υπουργείο Αγροτικής Ανάπτυξης και 
Τροφίμων στα ΑΕΙ και ΑΤΕΙ της χώρας. 

8. Δημιουργούνται Κτηνοτροφικές Μονάδες Καινο¬ 
τομίας (ΚΤΗ.ΜΟ.Κ.). Είναι οι μονάδες που, μετά από 
δήλωσή τους, επιθυμούν να ενταχθούν σε καθεστώς 
στενής συνεργασίας με τα ΑΕΙ και ΑΤΕΙ της χώρας, 
προκειμένου να εφαρμόζουν καινοτόμες και σύγχρονες 
ιδέες, με σκοπό την αυξημένη προστιθέμενη αξία των 
παραγομένων προϊόντων, αλλά και τον εκσυγχρονισμό 
των ίδιων των εκμεταλλεύσεων. Οι ΚΤΗ.ΜΟ.Κ. εφοδι¬ 
άζονται από το Υπουργείο Αγροτικής Ανάπτυξης και 
Τροφίμων με ειδικό σήμα. Οι διαδικασίες εφαρμογής του 

ειδικού σήματος, αλλά και οι προϋποθέσεις υπαγωγής 
των κτηνοτροφικών μονάδων σε αυτό, καθορίζονται με 
απόφαση του Υπουργού Αγροτικής Ανάπτυξης και Τρο¬ 
φίμων, που εκδίδεται μέσα σε έξι (6) μήνες από τη δη¬ 
μοσίευση του παρόντος νόμου. Με κ.υ.α. του Υπουργείου 
Αγροτικής Ανάπτυξης και Τροφίμων, του Υπουργείου 
Παιδείας, Δια Βίου Μάθησης και Θρησκευμάτων και του 
Υπουργείου Οικονομικών είναι δυνατή η επιχορήγηση 
των ΚΤΗ.ΜΟ.Κ. για τη συμμετοχή τους σε συγκεκριμένα 
προγράμματα καινοτομίας. Το ύψος της επιχορήγησης, 
αλλά και κάθε άλλη αναγκαία λεπτομέρεια, καθορίζεται 
από την ανωτέρω κ.υ.α.. 

Άρθρο 7 

Τροποποίηση ή μεταβίβαση της άδειας 

εγκατάστασης της κτηνοτροφικής εγκατάστασης 
και συστέγαση κτηνοτροφικών μονάδων 

1. Οι άδειες εγκατάστασης των κτηνοτροφικών εγκα¬ 
ταστάσεων: 

α) Τροποποιούνται, όταν επέλθει αλλαγή στην επωνυ¬ 
μία του φορέα, φυσικού ή νομικού προσώπου. 

β) Μεταβιβάζονται, όταν περιέλθει, με οποιονδήποτε 
νόμιμο τρόπο, η κυριότητα ή το δικαίωμα εκμετάλλευ¬ 
σης της δραστηριότητας, του ζωικού κεφαλαίου και του 
μηχανολογικού εξοπλισμού σε νέο φορέα, μετά από 
καθολική ή ειδική διαδοχή. 

2. Μετά από αίτηση του ενδιαφερομένου στην ΑΑΑ, 
συνοδευόμενη από τα σχετικά αποδεικτικά έγγραφα, χο¬ 
ρηγείται αυθημερόν η τροποποιημένη ή μεταβιβαζόμενη 
άδεια, εφόσον δεν έχει επέλθει αύξηση της δυναμικότη¬ 
τας ή επέκταση ή μεταφορά ή αλλαγή του είδους της 
κτηνοτροφικής εγκατάστασης ή ουσιώδης τροποποίηση 
των υγειονομικών όρων λειτουργίας της. Η συνδρομή 
των παραπάνω προϋποθέσεων βεβαιώνεται με υπεύθυ¬ 
νη δήλωση του αιτούντος, σύμφωνα με το ν.1599/1986. 
Σε κάθε περίπτωση, η επιτροπή σταυλισμού μπορεί να 
ελέγξει την ορθότητα των όσων δηλώνονται. 

3. Ο νέος φορέας ευθύνεται, για την τήρηση των δια¬ 
τάξεων του παρόντος νόμου από το χρόνο περιέλευσης 
σε αυτόν της κυριότητας ή του δικαιώματος εκμετάλ¬ 
λευσης της κτηνοτροφικής μονάδας. 

4. Επιτρέπεται η συστέγαση κτηνοτροφικών μονάδων στην 
ίδια εγκατάσταση, εφόσον η δυναμικότητά της το επιτρέπει. 
Οι συστεγαζόμενοι κτηνοτρόφοι μπορούν να είναι δικαιού¬ 
χοι προγραμμάτων ενίσχυσης της εγκατάστασής τους από 
συγχρηματοδοτούμενα προγράμματα στο ακέραιο. 

Άρθρο 8 

Διακοπή λειτουργίας κτηνοτροφικής εγκατάστασης 
στην περίπτωση γεγονότων ανωτέρας βίας 

1. Προσωρινή διακοπή της λειτουργίας της κτηνοτρο¬ 
φικής εγκατάστασης, παρά το γεγονός της τήρησης 
όλων των όρων και προϋποθέσεων που τίθενται από 
τις οικείες άδειες εγκατάστασης, επιβάλλεται, όταν από 
τη λειτουργία της, ως απόρροια εκτάκτου και μη προ- 
βλεπόμενου σε κανονικές συνθήκες γεγονότος, ιδίως σε 
περίπτωση εμφάνισης επιδημίας ζωονόσου ή επιζωοτί- 
ας, προκαλείται άμεσος κίνδυνος για: 

α) Τη δημόσια υγεία ή την ασφάλεια των κατανα¬ 
λωτών. 

β) Την ασφάλεια των εγκαταστάσεων και των εργα¬ 
ζομένων. 

γ) Την ασφάλεια των περίοικων. 

δ) Την προστασία του περιβάλλοντος. 


2. Μετά από απόφαση της ΑΑΑ ή του αρμοδίου για το 
έκτακτο γεγονός Υπουργού, διακόπτεται η λειτουργία 
της κτηνοτροφικής εγκατάστασης από τα όργανα της 
οικείας Περιφερειακής Ενότητας, με τη συνδρομή των 
αστυνομικών αρχών ή από τις ίδιες τις αστυνομικές αρ¬ 
χές, με τη σφράγιση του παραγωγικού εξοπλισμού της 
εγκατάστασης ή σε περίπτωση αποθήκης ή επικινδύνων 
εγκαταστάσεων με τη σφράγιση αυτών, χωρίς προη¬ 
γούμενη ακρόαση των εκπροσώπων της επιχείρησης, 
για ορισμένο χρόνο, που μπορεί να παραταθεί για όσο 
διάστημα διαρκεί το έκτακτο κι απρόβλεπτο γεγονός 
που επέβαλε τη σφράγιση. 

3. Στις περιπτώσεις προσωρινής διακοπής της λει¬ 
τουργίας της κτηνοτροφικής εγκατάστασης, λόγω γε¬ 
γονότων ανωτέρας βίας, ο φορέας της κτηνοτροφικής 
εγκατάστασης, δύναται να αποζημιωθεί. Οι όροι, οι 
προϋποθέσεις, η διαδικασία, το ύψος της αποζημίωσης 
και κάθε σχετική λεπτομέρεια καθορίζονται με κοινή 
απόφαση των Υπουργών Οικονομικών, Περιβάλλοντος, 
Ενέργειας, Υγείας και Κοινωνικής Αλληλεγγύης, Αγρο¬ 
τικής Ανάπτυξης και Τροφίμων και του τυχόν συναρ- 
μόδιου Υπουργού. 

Άρθρο 9 

Διοικητικοί, υγειονομικοί και επιτόπιοι έλεγχοι 

1. Διοικητικοί έλεγχοι πληρότητας του υποβληθέ- 
ντος φακέλου διενεργούνται πριν από τη χορήγηση 
της άδειας και οποτεδήποτε, μεταγενέστερα, από την 
ΑΑΑ, όποτε αυτό κρίνεται αναγκαίο ή σκόπιμο. Τα στοι¬ 
χεία του φακέλου διασταυρώνονται με στοιχεία άλλων 
μηχανογραφημένων ή μη βάσεων δεδομένων και με 
στοιχεία τηρούμενα σε άλλες δημόσιες υπηρεσίες ή 
επαγγελματικές οργανώσεις. 

2. Οι υγειονομικοί έλεγχοι, στις κάθε είδους κτηνο- 
τροφικές εγκαταστάσεις, ασκούνται τακτικά ή έκτακτα, 
σύμφωνα με τις ισχύουσες Υγειονομικές Διατάξεις. 

3. Οι επιτόπιοι έλεγχοι διενεργούνται τακτικά και έκτα¬ 
κτα. Ο τακτικός έλεγχος διενεργείται υποχρεωτικά κατά 
το πρώτο έτος λειτουργίας της κτηνοτροφικής εγκατά¬ 
στασης και στη συνέχεια ανά διετία. Ο έκτακτος έλεγχος 
διενεργείται οποτεδήποτε, κατά την κρίση της ΑΑΑ, ή 
εφόσον υπάρχουν καταγγελίες με βάσιμες ενδείξεις για 
παραβάσεις ισχυόντων νόμων, υγειονομικών ή πολεοδο- 
μικών διατάξεων ή άλλων κανονισμών. 

Άρθρο 10 

Διοικητικές κυρώσεις και μέτρα 

1. Σε όσες κτηνοτροφικές εγκαταστάσεις διαπιστώνε¬ 
ται παράβαση, μετά από αυτοψία, των διατάξεων του 
παρόντος νόμου και των κανονιστικών πράξεων που 
εκδίδονται κατ’ εξουσιοδότηση αυτού ή παράλειψη τή¬ 
ρησης των όρων και περιορισμών που καθορίζονται με 
τις αποφάσεις της ΑΑΑ, με απόφαση της ΑΑΑ, μετά 
από γνώμη της επιτροπής σταυλισμού, επιβάλλονται σε 
βάρος του φορέα της κτηνοτροφικής εγκατάστασης οι 
παρακάτω κυρώσεις: 

α) ολική ή μερική, προσωρινή ή οριστική διακοπή της 
λειτουργίας της δραστηριότητας, με αντίστοιχη ανάκλη¬ 
ση της άδειας λειτουργίας, και χορήγηση της αναγκαίας 
κατά περίπτωση προθεσμίας για την απομάκρυνση του 
ζωικού κεφαλαίου, ανάλογα με τη σοβαρότητα της πα¬ 
ράβασης, τη συχνότητα, την υποτροπή, την προκαλού- 
μενη περιβαλλοντική και υγειονομική επιβάρυνση ή 

β) διοικητικό πρόστιμο το ύψος του οποίου κυμαίνεται 
από πέντε χιλιάδες (5.000) ευρώ μέχρι εβδομήντα πέντε 
χιλιάδες (75.000) ευρώ, ανάλογα με τη σοβαρότητα της 
παράβασης, τη συχνότητα, την υποτροπή, την προκα- 
λούμενη περιβαλλοντική και υγειονομική επιβάρυνση 

ή 

γ) συνδυασμό των κυρώσεων των περιπτώσεων α' 
και β'. 

2. Με απόφαση της ΑΑΑ, στους υπεύθυνους των φορέ¬ 
ων της κτηνοτροφικής εγκατάστασης και στους μηχα¬ 
νικούς ή γεωτεχνικούς που υπογράφουν τις υπεύθυνες 
δηλώσεις του ν.1599/1986, οι οποίες υποβάλλονται σύμ¬ 
φωνα με τις διατάξεις του παρόντος νόμου, επιβάλλεται 
πρόστιμο που κυμαίνεται από δέκα χιλιάδες (10.000) 
ευρώ μέχρι εκατό χιλιάδες (100.000) ευρώ, αν, ύστερα 
από επιθεώρηση των αρμόδιων οργάνων, διαπιστώνεται 
ότι το περιεχόμενο των δηλώσεων που υποβλήθηκαν 
είναι ψευδές. 

3. Πριν από την επιβολή οποιοσδήποτε διοικητικής 
κύρωσης ή διοικητικού προστίμου που προβλέπεται από 
την εκάστοτε ισχύουσα νομοθεσία, η ΑΑΑ, μετά από 
γνώμη της επιτροπής σταυλισμού, καλεί εγγράφως, με 
αποδεικτικό επίδοσης της σχετικής κλήσης, σε ακρόαση, 
τον κάτοχο της άδειας ή τον νόμιμο εκπρόσωπό του, 
ή τον μηχανικό ή γεωτεχνικό που υπέγραψε τη ψευδή 
υπεύθυνη δήλωση, σύμφωνα με το Κ.Δ.Δ., ο οποίος δύνα- 
ται να αναπτύξει προφορικώς ή εγγράφως τις απόψεις 
του εντός προθεσμίας πέντε (5) ημερών, από την ημέρα 
επίδοσης σε αυτόν, του σχετικού εγγράφου. 

4. Μετά την ανάπτυξη των απόψεων του ενδιαφερο¬ 
μένου, το αποφασίζον όργανο, μετά από γνώμη της 
επιτροπής σταυλισμού, αν κρίνει ότι για τις παραβά¬ 
σεις της παραγράφου 1 είναι εφικτή η εκτέλεση των 
απαραιτήτων βελτιωτικών εργασιών, για την αποκα¬ 
τάσταση της ομαλής λειτουργίας των κτηνοτροφικών 
εγκαταστάσεών του, και εφόσον κριθεί, ότι η επί βραχύ 
χρονικό διάστημα συνέχιση της λειτουργίας αυτών υπό 
τις ίδιες συνθήκες δεν απειλεί άμεσα τη δημόσια υγεία, 
μπορεί να μην επιβάλλει κύρωση, αλλά να καθορίσει με 
απόφασή του, τις συγκεκριμένες βελτιώσεις, που πρέπει 
να γίνουν στις ανωτέρω εγκαταστάσεις τους, τάσσο¬ 
ντας, αναλόγως του μεγέθους των βελτιώσεων και της 
σοβαρότητας του προβλήματος, που δημιουργείται από 
την πλημμελή λειτουργία των εγκαταστάσεων, εύλογη 
προθεσμία που δεν μπορεί να υπερβαίνει τους τρεις 
(3) μήνες. 

5. Η διακοπή λειτουργίας της δραστηριότητας πραγ¬ 
ματοποιείται, μετά την πάροδο της προθεσμίας απομά¬ 
κρυνσης του ζωικού κεφαλαίου, από όργανα της Περι¬ 
φερειακής Ενότητας, με τη συνδρομή των αστυνομικών 
αρχών ή από τις ίδιες τις αστυνομικές αρχές, με τη 
σφράγιση του παραγωγικού εξοπλισμού της εγκατά¬ 
στασης ή σε περίπτωση αποθήκης ή επικινδύνων εγκα¬ 
ταστάσεων με τη σφράγιση αυτών. Η ΑΑΑ, μετά από 
ενημέρωση του φορέα της εγκατάστασης, μπορεί να 
ζητήσει τη διακοπή παροχής ηλεκτρικού ρεύματος στη 
συγκεκριμένη εγκατάσταση από τον διαχειριστή του 
δικτύου ή του συστήματος ηλεκτροδότησης, οι οποί¬ 
οι υποχρεούνται να προβούν στη ζητούμενη διακοπή 
εντός προθεσμίας δύο μηνών από τη σχετική ειδοποί¬ 
ησή τους. 

6. Οι πιο πάνω διοικητικές κυρώσεις και πρόστιμα 
επιβάλλονται πέραν των οποιωνδήποτε ποινικών, αστι¬ 
κών ή άλλων κυρώσεων που προβλέπονται από άλλες 


διατάξεις. Τα πρόστιμα αποτελούν πόρο της οικείας Πε¬ 
ριφέρειας και εισπράττονται σύμφωνα με τις διατάξεις 
του Κώδικα Εισπράξεως Δημοσίων Εσόδων (Κ.Ε.Δ.Ε.). 

7. Με κοινή απόφαση των Υπουργών Οικονομικών, 
Περιβάλλοντος, Ενέργειας και Κλιματικής Αλλαγής και 
Αγροτικής Ανάπτυξης και Τροφίμων εξειδικεύονται ή 
συμπληρώνονται τα κριτήρια και η διαδικασία επιβο¬ 
λής των πιο πάνω κυρώσεων και ο τρόπος κλιμάκωσης 
των προστίμων των παραγράφων 1 και 2 του παρόντος 
άρθρου. Με όμοια απόφαση μπορεί να αναπροσαρμό¬ 
ζεται το ύψος των προστίμων που προβλέπονται στο 
νόμο αυτόν. 

Άρθρο 11 

Δυνατότητα ένστασης 

Κατά των αποφάσεων της ΑΑΑ με τις οποίες χορη¬ 
γούνται άδειες προέγκρισης εγκατάστασης ή εγκατά¬ 
στασης ή απορρίπτονται αιτήσεις για τις δραστηρι¬ 
ότητες που υπάγονται στις διατάξεις του παρόντος 
νόμου, καθώς επίσης και κατά των αποφάσεων με τις 
οποίες επιβάλλονται διοικητικές κυρώσεις και πρόστιμα, 
σύμφωνα με τις διατάξεις του άρθρου 10, χωρεί ειδική 
διοικητική ένσταση του ενδιαφερομένου στη Διεύθυνση 
Ζωικής Παραγωγής του Υπουργείου Αγροτικής Ανάπτυ¬ 
ξης και Τροφίμων, η οποία και αποφασίζει αμετακλήτως 
εντός προθεσμίας ενός (1) μηνάς. Η κοινοποίηση των 
αποφάσεων της ΑΑΑ που γίνεται στην διεύθυνση που 
δηλώνει ο ενδιαφερόμενος στην αίτηση που καταθέτει 
για χορήγηση άδειας προέγκρισης εγκατάστασης ή 
εγκατάστασης θεωρείται, σε κάθε περίπτωση, έγκυρη. 

Άρθρο 12 

Μητρώο κτηνοτροφικών εγκαταστάσεων - 
Ενίσχυση διαφάνειας 

1. Στο Υπουργείο Αγροτικής Ανάπτυξης και Τροφίμων 
δημιουργείται και τηρείται εφεξής αυτοτελές ηλεκτρο¬ 
νικό υπο-μητρώο όλων των κτηνοτροφικών εγκαταστά¬ 
σεων, στα πλαίσια του ήδη λειτουργούντος κτηνιατρι¬ 
κού μητρώου στο Υπουργείο Αγροτικής Ανάπτυξης και 
Τροφίμων και στον Οργανισμό Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσε¬ 
ων (ΟΠΕΚΕΠΕ). Το μητρώο τελεί υπό την εποπτεία της 
Γ ενικής Διεύθυνσης Ζωικής Παραγωγής του Υπουργείου 
Αγροτικής Ανάπτυξης και Τροφίμων, η οποία καθορίζει 
τον τρόπο σύστασής του, το περιεχόμενό του, καθώς και 
τη διαρκή επικαιροποίησή του. Για κάθε χορηγούμενη 
άδεια εγκατάστασης ενημερώνεται το μητρώο. 

2. Η ΑΑΑ οφείλει να αναρτά στον οικείο διαδικτυακό 
της τόπο τις υπεύθυνες δηλώσεις των παραγράφων 
3, περίπτωση γ', και 4, περίπτωση δ', του άρθρου 6, 
τις άδειες εγκατάστασης, που εκδίδονται στο πλαίσιο 
του παρόντος νόμου από την ΑΑΑ, καθώς και όλες τις 
αποφάσεις, εγκρίσεις και τα αποτελέσματα ελέγχων 
που παρεμβάλλονται στο πλαίσιο της διαδικασίας αδει- 
οδότησης των δραστηριοτήτων που εμπίπτουν στις δι¬ 
ατάξεις του παρόντος νόμου, σύμφωνα με τα οριζόμενα 
στις διατάξεις του ν. 3861/2010 (Α' 112). 

Άρθρο 13 

Κτηνοτροφικές εγκαταστάσεις σε δάση, δασικές 
ή δημόσιες εκτάσεις 

1. Η παράγραφος 5 του άρθρου 46 του ν. 998/1979 (Α' 
289) αντικαθίσταται ως εξής: 

«5. Μετά από εισήγηση της Επιτροπής Σταυλισμού 
και με την επιφύλαξη της έγγραφης αιτιολογημένης 
άρνησης, που δίνεται στον ενδιαφερόμενο αιτούντα, 
υποχρεούται ο αρμόδιος δασάρχης με άδειά του, που 
χορηγείται εντός προθεσμίας τριών (3) μηνών από την 
υποβολή της αίτησης και για χρονική διάρκεια δέκαπέ- 
ντε (15) ετών, με δυνατότητα παράτασης, να επιτρέπει 
την εγκατάσταση εντός δασών και δασικών εκτάσεων, 
καθώς και δημοσίων εκτάσεων της παρ. 7 του άρθρου 
3 του ν. 998/1979, όπως αυτή προστέθηκε 

με την παρ. 2 του άρθρου 1 του ν. 3208/2003 (Α'303) 
κτηνοτροφικών εγκαταστάσεων, εκτροφείων θηραμά¬ 
των, ιχθυοτροφείων, εκτροφείων γουνοφόρων και ιδίως 
επισκέψιμων κτηνοτροφικών μονάδων εκτροφής απει- 
λουμένων με εξαφάνιση αυτοχθόνων φυλών αγροτικών 
ζώων, με σκοπό τη διάσωση, διάδοση, προβολή και πα¬ 
ραδοσιακή διαχείριση του προαναφερθέντος ζωικού 
κεφαλαίου και των προϊόντων του. Εάν η προθεσμία 
των τριών (3) μηνών παρέλθει άπρακτη από πλευράς 
Δασαρχείου, η αίτηση του ενδιαφερομένου θεωρείται 
ως εγκριθείσα. 

5α. Δεν επιτρέπεται η εγκατάσταση των ανωτέρω 
μονάδων, με εξαίρεση τα μελισσοκομεία, σε εκτάσεις 
των περιπτώσεων β' και δ' της παρ. 1 του άρθρου 4 του 
ν. 998/1979, καθώς και σε εκτάσεις της περίπτωσης α' 
της ίδιας παραγράφου και άρθρου, όπως η περίπτωση 
αυτή αντικαταστάθηκε με την παρ. 3 του άρθρου 1 του 
ν. 3208/2003, με εξαίρεση τα δίκτυα και τις περιοχές που 
προστατεύονται από τις διατάξεις του δικαίου της Ε.Ε., 
στις οποίες επιτρέπεται η εγκατάσταση των ανωτέρω 
μονάδων, αν προβλέπεται από τα σχέδια διαχείρισής 
τους και, σε περίπτωση μη ύπαρξης αυτών, κατόπιν 
εγκεκριμένης περιβαλλοντικής μελέτης. 

5β. Στην άδεια εγκατάστασης της παραγράφου 1 ορί¬ 
ζονται υποχρεωτικά τα μέτρα ασφαλείας που πρέπει να 
ληφθούν και οι υποχρεώσεις του κατόχου της άδειας και 
οι συνέπειες μη τήρησης αυτών που συνεπάγεται την 
ανάκληση της άδειας. Η μη τήρηση αυτών συνεπάγεται 
την ανάκληση της άδειας. Οι άδειες εγκατάστασης δεν 
θεμελιώνουν κανένα άλλο δικαίωμα επί των εκτάσεων 
που διατίθενται για το συγκεκριμένο σκοπό. 

5γ. Κτηνοτροφικές εγκαταστάσεις, πτηνοτροφεία, 
μελισσοκομεία, εκτροφεία θηραμάτων, ιχθυοτροφεία, 
εκτροφεία γουνοφόρων ή άλλες συναφείς κτηνοτροφι¬ 
κές μονάδες που λειτουργούν μέχρι την έναρξη ισχύος 
του παρόντος νόμου χωρίς άδεια της δασικής υπηρεσί¬ 
ας, συνεχίζουν τη λειτουργία τους για μία τριετία από 
την έναρξη ισχύος του παρόντος, εντός της οποίας 
οφείλουν να λάβουν την έγκριση περιβαλλοντικών όρων 
ή βεβαίωση απαλλαγής από περιβαλλοντική αδειοδότη- 
ση, σύμφωνα με την ισχύουσα νομοθεσία. Κατά τη δι¬ 
άρκεια της ανωτέρω προθεσμίας αναστέλλεται η ισχύς 
των διοικητικών πράξεων αποβολής, επιβολής προστί¬ 
μων, κατεδάφισης, που τυχόν έχουν εκδοθεί, και εφόσον 
εκδοθούν όλες οι απαιτούμενες διοικητικές πράξεις και 
εγκρίσεις οι πράξεις αυτές παύουν να ισχύουν. 

Η συνέχιση της λειτουργίας των ανωτέρω κτηνοτρο¬ 
φικών μονάδων απαγορεύεται στις περιπτώσεις που 
εκδοθεί, πλήρως αιτιολογημένη, πράξη του αρμόδιου 
Δασάρχη, στην οποία διαπιστώνονται συνεχείς επε¬ 
κτάσεις των ανωτέρω κτηνοτροφικών μονάδων, κοπή 
δένδρων του δάσους ή κατασκευή κτηριακών εγκατα¬ 
στάσεων, που δεν σχετίζονται με τη λειτουργία των 
κτηνοτροφικών μονάδων.» 


2. Οι ειδικές ρυθμίσεις που προβλέπονται στο π.δ. 
190/1981 (Α' 54) για τη χορήγηση άδειας εγκατάστα¬ 
σης ποιμνιοστασίων, πτηνοτροφείων, άλλων συναφών 
εγκαταστάσεων, καθώς και μελισσοκομείων σε δημόσια 
δάση και δασικές εκτάσεις εξακολουθούν να ισχύουν. 

Άρθρο 14 

Μεταβατικές διατάξεις 

1. Οι κτηνοτροφικές εγκαταστάσεις όλων των κατηγο¬ 
ριών της παραγράφου 1 του άρθρου 2, οι οποίες κατά 
την έναρξη ισχύος του παρόντος νόμου λειτουργούν 
χωρίς άδεια εγκατάστασης, υποχρεούνται εντός τριών 
ετών από την έναρξη ισχύος του παρόντος νόμου να 
λάβουν άδεια εγκατάστασης με την υποβολή σχετικής 
αίτησης συνοδευόμενης από όλα τα προβλεπόμενα 
στο άρθρο 6 του παρόντος δικαιολογητικά. Η διάταξη 
καταλαμβάνει και όσες κτηνοτροφικές εγκαταστάσεις 
λειτουργούσαν χωρίς άδεια εγκατάστασης και ήδη έχει 
διακοπεί η λειτουργία τους για το λόγο αυτόν. 

Κατά τη διάρκεια των παραπάνω προθεσμιών ανα¬ 
στέλλεται η ισχύς των διοικητικών πράξεων αποβολής, 
επιβολής προστίμων, κατεδάφισης, που τυχόν έχουν 
εκδοθεί, και ανακαλούνται οριστικά, εφόσον εκδοθεί η 
άδεια εγκατάστασης. 

Μετά την παρέλευση της προθεσμίας των τριών ετών, 
η άδεια εγκατάστασης χορηγείται μόνο αν υποβληθεί η 
αίτηση, με τα προβλεπόμενα δικαιολογητικά και αφού 
καταβληθεί οποιοδήποτε χρηματικό πρόστιμο έχει επι¬ 
βληθεί σύμφωνα με τις ισχύουσες διατάξεις ή και τις 
διατάξεις του άρθρου 10. 

2. Η ίδια ρύθμιση ισχύει και για όσες κτηνοτροφικές 
μονάδες είναι εγκατεστημένες χωρίς άδεια σε δάση, 
δασικές ή δημόσιες εκτάσεις, εφόσον εξασφαλίσουν την 
άδεια του Δασάρχη που προβλέπεται στο άρθρο 13. 

3. Σε κτηνοτροφικές μονάδες, οι κτηριακές εγκατα¬ 
στάσεις των οποίων έχουν χαρακτηριστεί αυθαίρετες, 
δίδεται επίσης τριετής παράταση νομιμοποίησης και 
μέχρι τότε δεν ισχύουν οι διατάξεις του κεφαλαίου Β' 
του ν. 4014/2011. 

4. Κατά την μεταβατική περίοδο των τριών ετών των 
προηγουμένων παραγράφων, οι κτηνοτροφικές εγκα¬ 
ταστάσεις μπορούν να εντάσσονται σε επιδοτούμενα 
προγράμματα της Ευρωπαϊκής Ένωσης, η καταβολή 
όμως της επιδότησης τελεί πάντα υπό τον όρο της 
προηγούμενης απόκτησης της άδειας εγκατάστασης. 

5. Σε υφιστάμενες κτηνοτροφικές εγκαταστάσεις με 
άδεια λειτουργίας, καθώς και εκείνες για τις οποίες έχει 
ανακληθεί η άδεια λειτουργίας και εφόσον έχουν εν τω 
μεταξύ εκλείψει οι λόγοι ανάκλησης, οι οποίες μέχρι την 
έναρξη ισχύος του παρόντος νόμου έχουν αυξήσει τη 
δυναμικότητά τους πέραν της προβλεπόμενης από την 
άδεια λειτουργίας, με αποτέλεσμα τη μη τήρηση των 
ελάχιστων αποστάσεων του παραρτήματος του άρθρου 
20, παρέχεται η δυνατότητα στην ΑΑΑ, μετά από πρότα¬ 
ση της επιτροπής σταυλισμού, να εγκρίνει με απόφασή 
της μείωση των απαιτουμένων αποστάσεων μέχρι 25%, 
υπό τον όρο ότι θα εφαρμόσουν άμεσα τα καθοριζόμενα 
στην, ως άνω απόφαση, μέτρα. Η ρύθμιση αυτή ισχύει 
για δύο χρόνια από την ισχύ του νόμου αυτού. 

6. Οι άδειες λειτουργίας, που έχουν εκδοθεί για ορι¬ 
σμένη χρονική διάρκεια, εξακολουθούν να ισχύουν μέ¬ 
χρι τη λήξη τους. Κατά τη διάρκεια της ισχύος τους 
εφαρμόζονται οι διατάξεις που ίσχυαν κατά το χρόνο 
της έκδοσής τους. 

7. Αιτήματα για ανανέωση άδειας λειτουργίας, που 
έχει εκδοθεί με ορισμένη διάρκεια βάσει προηγούμε¬ 
νου νομικού πλαισίου και της οποίας έχει λήξει ο χρό¬ 
νος ισχύος, εξετάζονται ως αιτήματα για τη συνέχιση 
λειτουργίας της δραστηριότητας, με την προϋπόθεση 
ότι η επιχείρηση διατηρεί οικονομική και παραγωγική 
δραστηριότητα και εκδίδεται άδεια εγκατάστασης, σύμ¬ 
φωνα με τα οριζόμενα στον παρόντα νόμο. 

8. Για τη χορήγηση της άδειας εγκατάστασης δρα¬ 
στηριότητας, για την οποία υπάρχει ήδη σε ισχύ άδεια 
ίδρυσης, η οποία και εκδόθηκε πριν από την έναρξη 
ισχύος του παρόντος νόμου ή έχει υποβληθεί ήδη αί¬ 
τηση για χορήγηση άδειας ίδρυσης εφαρμόζονται οι 
διατάξεις του παρόντος νόμου. Στην περίπτωση αυτή 
η αίτηση για άδεια ίδρυσης ισχύει ως αίτηση άδειας 
εγκατάστασης. 

9. Τυχόν ευθύνη από ζημία που προκαλείται, πριν από 
τον προβλεπόμενο έλεγχο, σε περίπτωση υποβολής από 
κάθε ενδιαφερόμενο ανακριβών δηλώσεων και στοι¬ 
χείων κατά τη διαδικασία έκδοσης άδειας ίδρυσης και 
λειτουργίας κτηνοτροφικών εγκαταστάσεων, βαρύνει 
αποκλειστικά και μόνο τον δηλούντα. 

Άρθρο 15 

Εξουσιοδοτικές διατάξεις 

1. Με κοινή απόφαση του Υπουργού Αγροτικής Ανά¬ 
πτυξης και Τροφίμων και του κατά περίπτωση συναρμό- 
διου Υπουργού καθορίζονται οι όροι, οι προϋποθέσεις, 
οι αποστάσεις, οι άδειες και κάθε σχετική λεπτομέρεια 
που αφορά την εγκατάσταση εντός στρατιωτικών μο¬ 
νάδων ή αεροδρομίων μονάδων εκτροφής σκύλων ή 
άλλων ζώων, που χρησιμοποιούνται ή προορίζονται να 
χρησιμοποιηθούν για σκοπούς δημόσιας ασφάλειας ή 
δημόσιας υγείας, καθώς και αντίστοιχων μονάδων που 
λειτουργούν στα πλαίσια δημόσιων ή ιδιωτικών εκπαι¬ 
δευτικών ή ερευνητικών ιδρυμάτων. 

2. Με κ.υ.α. των Υπουργών Αγροτικής Ανάπτυξης και 
Τροφίμων, Περιβάλλοντος, Ενέργειας και Κλιματικής 
Αλλαγής και Ανάπτυξης, Ανταγωνιστικότητας και Ναυ¬ 
τιλίας συστήνεται ομάδα εργασίας, αποτελούμενη από 
υπηρεσιακούς παράγοντες και επιστήμονες των ΑΕΙ και 
ΑΤΕΙ της χώρας, προκειμένου να υπάρξει, έπειτα από 
μελέτη, ενημέρωση των εμπλεκομένων φορέων (μεμο¬ 
νωμένων παραγωγών, ομάδων παραγωγών, αγροτικών 
συνεταιρισμών, Ο.Τ.Α.), με σκοπό την τόνωση του ενδι¬ 
αφέροντος για επενδύσεις στον τομέα της διαχείρισης 
και αξιοποίησης των αποβλήτων κτηνοτροφικών μονά¬ 
δων, αλλά και σφαγείων, ελαιουργείων, τυροκομείων, 
κ.λπ.. 

3. Εντός τριών (3) μηνών από την ψήφιση του παρό¬ 
ντος, εκδίδεται κ.υ.α. των Υπουργών Αγροτικής Ανά¬ 
πτυξης και Τροφίμων και Περιβάλλοντος, Ενέργειας 
και Κλιματικής Αλλαγής, παρέχουσα και ρυθμίζουσα 
τη δυνατότητα εγκατάστασης φωτοβολταϊκών συστη¬ 
μάτων ή ανεμογεννητριών σε κτηνοτροφικές μονάδες 
αποκλειστικά για ιδιοκατανάλωση. 

4. Εντός τριών (3) μηνών από την ψήφιση του παρό¬ 
ντος, εκδίδεται κ.υ.α. των Υπουργών Οικονομικών, Αγρο¬ 
τικής Ανάπτυξης και Τροφίμων και Ανάπτυξης, Αντα¬ 
γωνιστικότητας και Ναυτιλίας, ρυθμίζουσα την ένταξη 
των εκτροφείων γουνοφόρων ζώων στις κτηνοτροφικές 
εγκαταστάσεις. 


Άρθρο 16 

Τροποποίηση του ν. 3852/2010 (Α' 87) 

Μετά την αριθ. 44 αρμοδιότητα του Υποτομέα «Κτη¬ 
νοτροφίας» του Τομέα Β' «Γεωργίας - Κτηνοτροφίας 
- Αλιείας» της παρ. II του άρθρου 186 του ν. 3852/2010 
προστίθεται νέα αρμοδιότητα με αριθμό 44α ως εξής: 

«44α. Η χορήγηση, ανάκληση, ανανέωση, τροποποίη¬ 
ση και μεταβίβαση των αδειών για την εγκατάσταση 
κτηνοτροφικών εγκαταστάσεων, η επιβολή διοικητικών 
κυρώσεων, καθώς και το σύνολο των αρμοδιοτήτων που 
προβλέπονται στον παρόντα νόμο.» 

Άρθρο 17 

Διαχείριση ανεπιτηρήτων παραγωγικών 
ζώων (αιγοπρόβατα και βοοειδή) 

1. Ανεπιτήρητο παραγωγικό ζώο είναι το βοοειδές ή 
προβατοειδές ή αιγοειδές που βρίσκεται εκτός της κτη- 
νοτροφικής εκμετάλλευσης του ιδιοκτήτη του, συμπερι¬ 
λαμβανομένου του βοσκότοπου αυτής, άνευ επιτήρησης 
και το οποίο φέρει ή δεν φέρει σήμανση. 

2. Οι δήμοι της χώρας υποχρεούνται να μεριμνούν 
για την περισυλλογή, μεταφορά, φύλαξη, διατροφή και 
διατήρηση των ανεπιτήρητων παραγωγικών ζώων, μέχρι 
την ολοκλήρωση των διαδικασιών για την καθ’ οιονδή- 
ποτε τρόπο εκποίηση ή σφαγή ή επιστροφή τους στον 
ιδιοκτήτη τους. 

3. Γ ια τον παραπάνω σκοπό, οι δήμοι ιδρύουν και λει¬ 
τουργούν κτηνοτροφική εκμετάλλευση, επιτρεπομένης 
της συνεργασίας με άλλα νομικά ή φυσικά πρόσωπα, 
σε ιδιόκτητους ή μισθωμένους ή παραχωρούμενους από 
το Δημόσιο ή την Περιφέρεια ή από ιδιώτες χώρους. 
Γ ια να λειτουργήσει η προαναφερθείσα κτηνοτροφική 
εκμετάλλευση, χορηγείται στο δήμο κωδικός εκμετάλ¬ 
λευσης. 

4. Για την περισυλλογή των ανεπιτήρητων παραγω¬ 
γικών ζώων συγκροτούνται συνεργεία από άτομα κα¬ 
τάλληλα εκπαιδευμένα και έμπειρα στο χειρισμό πα¬ 
ραγωγικών ζώων. 

5. Τα παραγωγικά ζώα που περισυλλέγονται οδηγού¬ 
νται στην κτηνοτροφική εκμετάλλευση της παραγράφου 
3, σημαίνονται με ενώτια, καταχωρούνται στο μητρώο 
της εκμετάλλευσης και στην Κτηνιατρική Βάση Δεδομέ¬ 
νων και βρίσκονται υπό κτηνιατρική παρακολούθηση. 

6. Ανεπιτήρητα παραγωγικά ζώα που περισυλλέγο- 
νται και διαπιστώνεται από τη σήμανσή τους ότι έχουν 
ιδιοκτήτη, εφόσον μετά την παρέλευση δέκα ημερολο¬ 
γιακών ημερών από την περισυλλογή τους ο ιδιοκτήτης 
τους δεν αιτηθεί την επιστροφή τους, περιέρχονται 
στην ιδιοκτησία του δήμου. 

7. Η εκποίηση των ζώων ή των προϊόντων που προ¬ 
έρχονται από αυτά γίνεται από το δήμο με διαδικασίες 
πλειστηριασμού. Ο δήμος δύναται να διαθέτει δωρεάν 
σε φορείς με φιλανθρωπική στόχευση τα προϊόντα που 
προέρχονται από το ζωικό κεφάλαιο της κτηνοτροφικής 
εκμετάλλευσης της παραγράφου 3. 

8. Σε κάθε δήμο συγκροτείται, με απόφαση του δημάρ¬ 
χου, τριμελής επιτροπή παρακολούθησης του προγράμ¬ 
ματος διαχείρισης ανεπιτήρητων παραγωγικών ζώων, με 
υποχρεωτική συμμετοχή ενός τουλάχιστον κτηνιάτρου 
ή γεωπόνου του δήμου. 

9. Στον ιδιοκτήτη ανεπιτήρητου παραγωγικού ζώου, 
που ταυτοποιείται από τη σήμανση του ζώου, επιβάλλο¬ 
νται πρόστιμα, δηλαδή πενήντα (50) ευρώ ανά ζώο για 

αιγοπρόβατα και εκατόν πενήντα (150) ευρώ ανά ζώο 
για βοοειδή. Το πρόστιμο βεβαιώνεται από την τριμελή 
επιτροπή της παραγράφου 8, ενώ επιβάλλεται και ει- 
σπράττεται από την οικονομική υπηρεσία του δήμου. 

10. Στην περίπτωση που ο ιδιοκτήτης ανεπιτήρητου 
παραγωγικού ζώου αιτηθεί την επιστροφή του, εντός 
του δεκαημέρου της παραγράφου 6, το συγκεκριμένο 
ζώο επιστρέφεται, αφού ο ιδιοκτήτης του καταβάλει στο 
δήμο δέκα (10) ευρώ ανά ημέρα διατήρησης του ζώου 
στη δημοτική κτηνοτροφική εγκατάσταση. 

11. Ο όρος «εγκεκριμένος κτηνίατρος» που απαντάται 
στο Παράρτημα 2 του ν. 4039/2012 (Α' 15 ) αντικαθίστα¬ 
ται από τον όρο «κτηνίατρος». 

Άρθρο 18 

Εξουσιοδοτική διάταξη 

Εντός τριών (3) μηνών από την δημοσίευση του πα¬ 
ρόντος νόμου, καθορίζονται με κοινή υπουργική από¬ 
φαση των Υπουργών Αγροτικής Ανάπτυξης και Τρο¬ 
φίμων, Εσωτερικών, Ανάπτυξης, Ανταγωνιστικότητας 
και Ναυτιλίας, οι ειδικοί όροι και προϋποθέσεις για την 
εμπορία ζώντων ζώων σε υπαίθριες αγορές, αναφορικά 
με τις εγκαταστάσεις, τους χώρους παραμονής των 
ζώων, τους υγειονομικούς όρους που πρέπει να πληρούν 
τα προς πώληση ζώα και οι εκτροφές από τις οποίες 
προέρχονται, τις συνθήκες ευζωίας κατά την παραμονή 
τους και τη μεταφορά από και προς την υπαίθρια αγορά, 
τον αναγκαίο εξοπλισμό ανά είδος ζώου, τις αρμόδιες 
αρχές ελέγχου, την διαδικασία ελέγχου, τις κυρώσεις, 
καθώς και κάθε άλλο σχετικό θέμα. 

Άρθρο 19 

Καταργούμενες διατάξεις 

1. Από την έναρξη ισχύος του παρόντος νόμου κα- 
ταργούνταί: 


α) Τα άρθρα 2, 3, 4, 5 και 6 του ν. 3698/2008 (Α'198). 

β) Το άρθρο 4 του ν. 3399/2005 (Α'89) καταργείται 
μετά τις 30.6.2012. 

γ) Η παρ. 3 του άρθρου 15 του ν. 1579/1985 (Α'217), όπως 
η παράγραφος αυτή προστέθηκε με το άρθρο 2 του ν. 
3698/2008 (ΑΊ98) και αντικαταστάθηκε με την παρ. 2 
του άρθρου 13 του ν. 3955/2011 (Α'89). 

δ) Το άρθρο 2 της αριθ. Υ1β/2000/29.3.1995 κοινής από¬ 
φασης των Υπουργών Υγείας, Πρόνοιας και Κοινωνικών 
Ασφαλίσεων και Περιβάλλοντος, Χωροταξίας και Δημο¬ 
σίων Έργων (Β'343). 

ε) Η αριθ. 83840/3591/12.12.1986 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
(ΔΊ /1987). 

στ) Οι δευτεροβάθμιες επιτροπές σταυλισμού, οι 
οποίες έχουν συσταθεί σύμφωνα με την περίπτωση 
β' της παρ. 3 του άρθρου 15 του ν. 1579/1985, όπως η 
παράγραφος αυτή προστέθηκε με το άρθρο 2 του ν. 
3698/2008 και αντικαταστάθηκε με την παράγραφο 2 
του άρθρου 13 του ν. 3955/2011 καταργούνται. Όπου 
στην κείμενη νομοθεσία προβλέπεται γνωμοδότηση των 
δευτεροβάθμιων επιτροπών που καταργούνται, γνωμο- 
δοτεί πλέον η επιτροπή σταυλισμού της παραγράφου 
1 του άρθρου 4. 

ζ) Οποιαδήποτε άλλη γενική ή ειδική διάταξη που αντί- 
κειται στις διατάξεις του παρόντος νόμου ή ρυθμίζει 
διαφορετικά τα θέματα που ρυθμίζονται από αυτόν. 

Άρθρο 20 
Παράρτημα 

Στον παρόντα νόμο προσαρτάται παράρτημα, το 
οποίο αποτελεί αναπόσπαστο μέρος αυτού, και έχει 
ως ακολούθως: 

Άρθρο 21 

Ρυθμίσεις θεμάτων χρηματοπιστωτικού τομέα 

1. Το προβλεπόμενο, στο πρώτο εδάφιο της υπ. αριθμ. 
2/43219/0025/6.5.2011 απόφασης του Υφυπουργού Οικο¬ 
νομικών (Β' 1143), όπως τροποποιήθηκε με την παρ. 1 
του άρθρου 1 της, από 14.9.2011, Πράξης Νομοθετικού 
Περιεχομένου (Α' 203), η οποία κυρώθηκε με το άρθρο 
πρώτο του ν. 4031/2011 (Α' 256) και αυξήθηκε με το άρ¬ 
θρο δεύτερο του ν. 4031/2011, συνολικό ποσό εγγύησης, 
αυξάνεται κατά πενήντα τοις εκατό (50%). 

2. Στην περίπτωση στ' της παρ. 4 του άρθρου 4 του 
ν. 3746/2009 (Α' 27) προστίθεται υποπερίπτωση (ν) ως 
εξής: 

«(ν) Κατά την άσκηση των επενδυτικών του αρμοδιο¬ 
τήτων, κατά τα οριζόμενα στις περιπτώσεις (ί) και (ϊν), το 
διοικητικό συμβούλιο του ΤΕΚΕ διασφαλίζει την επαρκή 
διασπορά των επενδύσεών του.» 

3. Στο τέλος του δεύτερου εδαφίου της παρ. 13 του 
άρθρου 4 του ν. 3864/2010, προστίθενται οι εξής λέξεις: 
«,το οποίο είναι το άλλο μέλος του Γενικού Συμβουλίου 
που αναφέρεται στο δεύτερο εδάφιο της παραγράφου 
2 του άρθρου 4.». 

4. Μετά το δεύτερο εδάφιο της παρ. 13 του άρθρου 4 
του ν. 3864/2010, προστίθεται εδάφιο ως εξής: 

«Ο Πρόεδρος προεδρεύει στις συνεδριάσεις του Γ ενι¬ 
κού Συμβουλίου και, σε περίπτωση απουσίας του, προ¬ 
εδρεύει το άλλο μέλος του Γενικού Συμβουλίου που 
αναφέρεται στο δεύτερο εδάφιο της παραγράφου 2 
του άρθρου 4.» 

5. Στο τέλος του δεύτερου εδαφίου της παρ. 14 του 
άρθρου 4 του ν. 3864/2010 προστίθενται οι εξής λέ¬ 
ξεις: «,το οποίο είναι το άλλο μέλος της Εκτελεστικής 
Επιτροπής που αναφέρεται στο δεύτερο εδάφιο της 
παραγράφου 3 του άρθρου 4.». 

6. Μετά το δεύτερο εδάφιο της παραγράφου 14 του 
άρθρου 4 του ν. 3864/2010, προστίθεται εδάφιο ως εξής: 
«Ο Διευθύνων Σύμβουλος προεδρεύει στις συνεδριάσεις 
της Εκτελεστικής Επιτροπής και, σε περίπτωση απου¬ 
σίας του, προεδρεύει το άλλο μέλος της Εκτελεστικής 
Επιτροπής που αναφέρεται στο δεύτερο εδάφιο της 
παραγράφου 3 του άρθρου 4.» 

7. Στο τέλος της παρ. 7 του άρθρου 4 του ν. 3864/2010 
προστίθεται εδάφιο ως εξής: 

«Ο Διοικητής, οι Υποδιοικητές, τα μέλη συλλογικών 
οργάνων, οι σύμβουλοι και το προσωπικό της Τράπεζας 


της Ελλάδος δεν μπορούν να είναι μέλη της Εκτελε¬ 
στικής Επιτροπής.» 

8. Μετά το τελευταίο εδάφιο της παρ. 4 του άρθρου 
23 του ν. 3746/2009 προστίθεται εδάφιο ως εξής: 

«Οι ιδιότητες του μέλους της διοίκησης ή του στε¬ 
λέχους, του συμβούλου ή του μέλους του προσωπικού 
πιστωτικού ιδρύματος που συμμετέχει στο ΤΕΚΕ, ή 
προσώπου που κατέχει τουλάχιστον 1% του μετοχικού 
κεφαλαίου πιστωτικού ιδρύματος που συμμετέχει στο 
ΤΕΚΕ, είναι ασυμβίβαστες με την ιδιότητα του μέλους 
του Διοικητικού Συμβουλίου του ΤΕΚΕ.» 

9. Στην περίπτωση γ' της παρ. 10 του άρθρου 4 του 
ν. 3864/2010, μετά τις λέξεις «αφ’ ενός μεν για πιστωτικά 
ιδρύματα» προστίθενται οι λέξεις «που εμπίπτουν οτο 
πεδίο εφαρμογής των διατάξεων του άρθρου 6». 

10. Στο άρθρο 3 του ν. 4046/2012 (Α' 28) προστίθεται 
από τότε που ίσχυσε ο ν. 4046/2012, παράγραφος 7 και 
αναριθμούνται οι επόμενες παράγραφοι 7, 8 και 9 σε 8, 
9 και 10 αντίστοιχα, ως εξής: 

«7. Οι διατάξεις των άρθρων 39 και 39Α του Κώδικα 
Φορολογίας Εισοδήματος (ν. 2238/1994, Α' 151), καθώς 
και του άρθρου 26 του ν. 3728/2008 (Α' 258), δεν εφαρ¬ 
μόζονται στην περίπτωση ενδοομιλικών συναλλαγών, 
με αντικείμενο μεταβίβαση ομολόγων του Ελληνικού 
Δημοσίου, εφόσον τα ομόλογα αυτά ανταλλαγούν από 
τις επιχειρήσεις που τα αποκτούν, κατ’ εφαρμογή του 
προγράμματος για την αναδιάταξη του ελληνικού χρέ¬ 
ους.». 

Άρθρο 22 

Οι ελάχιστες αποστάσεις, όπως ισχύουν κατά την κεί¬ 
μενη νομοθεσία, για την κατασκευή νέου έργου υδρο¬ 
ληψίας (ανόρυξη γεώτρησης) για υδρευτική χρήση, είναι 
δυνατόν να μεταβληθούν και στην περίπτωση έργου 
που είναι απολύτως αναγκαίο για την προστασία της 
δημόσιας υγείας και μόνο κατόπιν σχετικής απόφασης 
του αρμόδιου κατά περίπτωση Γ ενικού Γ ραμματέα της 
Αποκεντρωμένης Διοίκησης της οποίας υποχρεωτικά 
προηγείται τεκμηριωμένη γνώμη αρμόδιου κρατικού 
φορέα ως προς τα επίπεδα των συγκεντρώσεων των 
χημικών στοιχείων και ενώσεων που καταγράφονται 
και τους κινδύνους για τη δημόσια υγεία. Η διάρκεια 
λειτουργίας του έργου προσδιορίζεται στην ως άνω 
απόφαση. 

Άρθρο 23 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορί¬ 
ζεται διαφορετικά στις επί μέρους διατάξεις. 


Παραγγέλλομε τη 
νόμου του Κράτους. 


δημοσίευση του παρόντος στην Εφημερίδα της Κυβερνήσεως και την εκτέλεσή του ως 


ΕΣΩΤΕΡΙΚΩΝ 


ΕΘΝΙΚΗΣ ΑΜΥΝΑΣ 


ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 

ΑΝΝΑ ΔΙΑΜΑΝΤΟΠΟΥΛΟΥ 

ΥΠΟΔΟΜΩΝ. 

ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΑΥΡΟΥΔΗΣ ΒΟΡΙΔΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


Αθήνα, 12 Μαρτίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΑΝΑΣΤΑΣΙΟΣ ΓΙΑΝΝΙΤΣΗΣ 


ΑΝΔΡΕΑΣ ΛΟΒΕΡΔΟΣ 

ΠΡΟΣΤΑΣΙΑΣ 
ΤΟΥ ΠΟΛΙΤΗ 

ΜΙΧΑΗΛ ΧΡΥΣΟΧΟΪΔΗΣ 


ΔΗΜΗΤΡΙΟΣ ΑΒΡΑΜΟΠΟΥΛΟΣ 


ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 

ΠΟΛΙΤΙΣΜΟΥ 
ΚΑΙ ΤΟΥΡΙΣΜΟΥ 

ΠΑΥΛΟΣ ΓΕΡΟΥΛΑΝΟΣ 


ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 


ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΜΠΑΜΠΙΝΙΩΤΗΣ 


ΥΓΕΙΑΣ ΚΑΙ 

ΚΟΙΝΩΝΙΚΗΣ ΑΛΛΗΛΕΓΓΥΗΣ 


ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 12 Μαρτίου 2012 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΚΑΠΟΔΙΙΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











